turjo4nis/wikipedia-bn-dump-20250701 huggingface dataset:
সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি

সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি (আইজিএমডিপি) ছিল ভারতের প্রতিরক্ষা মন্ত্রকের একটি কর্মসূচি। এই কর্মসূচির সময়কাল ছিল ১৯৮০-এর দশকের গোড়া থেকে ২০০৭ সাল পর্যন্ত। এই কর্মসূচির অধীনে বিভিন্ন রেঞ্জের ক্ষেপণাস্ত্র তৈরি করা হয়। এর মধ্যে আছে মাঝারি পাল্লার অগ্নি ক্ষেপণাস্ত্র (ভূমি থেকে ভূমি) এবং কয়েকটি স্বল্প পাল্লার ক্ষেপণাস্ত্র, যেমন, পৃথ্বী ব্যালিস্টিক ক্ষেপণাস্ত্র (ভূমি থেকে ভূমি), আকাশ ক্ষেপণাস্ত্র (ভূমি থেকে আকাশ), অস্ত্র ক্ষেপণাস্ত্র (আকাশ থেকে আকাশ), ত্রিশূল ক্ষেপণাস্ত্র (ভূমি থেকে আকাশ) ও নাগ ক্ষেপণাস্ত্র (ট্যাঙ্ক-বিধ্বংসী)। প্রতিরক্ষা গবেষণা ও উন্নয়ন সংগঠন (ডিআরডিও) এই কর্মসূচির দায়িত্বে ছিল। ভারত সরকারের বিভিন্ন পরীক্ষাগার ও গবেষণা কেন্দ্র এই ব্যাপারে ডিআরডিও-কে সাহায্য করত। এই কর্মসূচির অন্যতম প্রধান চিফ ইঞ্জিনিয়ার ড. আব্দুল কালাম ভারতের রাষ্ট্রপতি নির্বাচিত হয়েছিলেন।

১৯৮০-এর দশকের গোড়ার দিকে এই প্রকল্পের কাজ শুরু হয়েছিল। এই প্রকল্পের অধীনে বেশ কয়েকটি প্রধান স্ট্রাটেজিক ক্ষেপণাস্ত্র তৈরি করা হয়। এই প্রকল্পের অধীনে নির্মিত শেষ ক্ষেপণাস্ত্রটি হল অগ্নি-৩ ইন্টারমিডিয়েট-রেঞ্জ ব্যালিস্টিক মিশাইল। ২০০৭ সালের ৯ জুলাই সফলভাবে অগ্নি-৩ উৎক্ষেপণ করা হয়। ২০০৮ সালের ৮ জানুয়ারি এবং তারপর ২০০৮ সালেরই ৭ মে অগ্নি-৩ ক্ষেপণাস্ত্রের তৃতীয় পরীক্ষার পর ডিআরডিও ঘোষণা করে যে, যেহেতু আইজিএমডিপি প্রকল্পের অধীনে পরিকল্পিত সব কটি ক্ষেপণাস্ত্র তৈরি হয়ে গেছে এবং ভারতের সামরিক বাহিনী তা ব্যবহার শুরুও করে দিয়েছে, সেই হেতু তারা প্রকল্পটি বন্ধ করে দিচ্ছে। ডিআরডিও অধিকর্তা ড. এস প্রহ্লাদ বলেন, নতুন ক্ষেপণাস্ত্র ও অস্ত্র নতুন পঞ্চবার্ষিকী কর্মসূচির মাধ্যমে ভারতের বেসরকারি শিল্প ও বিদেশি সহযোগীদের সাহায্য কম খরচে তৈরি করা হবে। ডিআরডিও স্বাধীনভাবে নাগ ও সূর্য ক্ষেপণাস্ত্র তৈরির কাজ চালিয়ে যায়। সেই সঙ্গে ডিআরডিও ভারতের দিকে ছোঁড়া ক্ষেপণাস্ত্র ধ্বংস করতে লেজার-ভিত্তিক অস্ত্রও তৈরি করছে। এই কাজ চলছে একটি ব্যালিস্টিক ক্ষেপণাস্ত্র প্রতিরক্ষা কর্মসূচির অধীনে।

২০০৮ সালে ভারত জানিয়ে দেয় রণকৌশলগত সুসংহত নিয়ন্ত্রিত ক্ষেপণাস্ত্র কর্মসূচি তার নির্ধারিত লক্ষ্য পূর্ণ করেছে। এর পর থেকে রণকৌশল-সংক্রান্ত (স্ট্রাটেজিক) প্রকল্পগুলি এককভাবে (যেমন অগ্নি প্রকল্পের ক্ষেত্রে হয়েছে) পরিচালনা করা হবে। অন্যদিকে কৌশল-সংক্রান্ত (ট্যাকটিক) প্রকল্পগুলি যৌথভাবে পরিচালনা করা হবে। সেক্ষেত্রে বিদেশি সহযোগীও নেওয়া হবে।

তথ্যসূত্র

বহিঃসংযোগ 
 Akash SAM Official website 
 Bharat Rakshak's page
 Bharat Rakshak's page of Akash
 Bharat Rakshak's page on Trishul
 Trishul Test Fired 
 Nag Missile
 Missile Chronology 2004-present
 Next objective: a 5,000-km Agni
 Astra missile to be fitted on Su-30MKI 
 Sagarika_Dhanush
 Bharat 2020
 Pradyumna

ভিডিও 
 News about defense 1
 News about defense 2
 AAD missile video

ক্ষেপণাস্ত্র প্রতিরক্ষা
শর্ট-রেঞ্জ ব্যালিস্টিক মিশাইল
প্রতিরক্ষা গবেষণা ও উন্নয়ন সংস্থা
ভারতের ভূমি-থেকে-আকাশ ক্ষেপণাস্ত্র
ভারতের পারমাণবিক অস্ত্র কর্মসূচি
ভারতের পারমাণবিক অস্ত্র
সামরিক প্রকল্প
গোপন সামরিক কর্মসূচি
১৯৮৩-এ ভারতে প্রতিষ্ঠিত

ml:സം‌യോജിത ഗൈഡഡ് മിസൈല്‍ വികസന പദ്ധതി
ভারতের ভূমি থেকে আকাশে নিক্ষেপযোগ্য ক্ষেপণাস্ত্র
ওরাকল কর্পোরেশন

ওরাকল কর্পোরেশন () হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী।
   
কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে।

ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, জেফ্রি ও. হেনলি তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন।

তথ্যসূত্র

বহিঃসংযোগ 
 The Oracle Corporation website
 Oracle Technology Network

 
মার্কিন যুক্তরাষ্ট্রের কম্পিউটার কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
মার্কিন মার্কা
১৯৭৭-এ প্রতিষ্ঠিত কোম্পানি
ন্যাসড্যাক-১০০ সূচকের কোম্পানিসমূহ
ওপেনকর্পোরেটসের জোট
নিউ ইয়র্ক স্টক এক্সচেঞ্জে তালিকাভুক্ত কোম্পানি
কম্পিউটার স্টোরেজ কোম্পানি
লিনাক্স কোম্পানি
মার্কিন যুক্তরাষ্ট্রের সফটওয়্যার কোম্পানি
শাইখ সিরাজ

শাইখ সিরাজ একজন বাংলাদেশি সাংবাদিক, কৃষি উন্নয়ন ও গণমাধ্যম ব্যক্তিত্ব। শাইখ সিরাজ কৃষি সাংবাদিকতাসহ নানামুখী কর্মকাণ্ডের মাধ্যমে গ্রামীণ জীবনে জাগরণ সৃষ্টির লক্ষ্যে কাজ করছেন। তিনি বাংলাদেশ টেলিভিশনে জনপ্রিয় কৃষিভিত্তিক অনুষ্ঠান মাটি ও মানুষ ও নিজস্ব মালিকানাধীন বেসরকারি টিভি চ্যানেল চ্যানেল আইতে হৃদয়ে মাটি ও মানুষ নামক অনুষ্ঠান উপস্থাপনা করেন। কৃষি সাংবাদিকতায় অবদান রাখার জন্য ২০১৮ সালে তিনি স্বাধীনতা পুরস্কার লাভ করেন।

প্রাথমিক জীবন 
শাইখ সিরাজ ১৯৫৪ সালের ৭ই সেপ্টেম্বর চাঁদপুরে জন্মগ্রহণ করেন। খিলগাঁও সরকারি উচ্চবিদ্যালয়, নটরডেম কলেজ ও ঢাকা বিশ্ববিদ্যালয়ে কাটে তার শিক্ষাজীবন। তিনি ভূগোলে সম্মানসহ মাস্টার্স ডিগ্রি অর্জন করে সাংবাদিকতা পেশায় যুক্ত হন।

কর্মজীবন 
তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে।  তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব।  উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ।

প্রকাশিত গ্রন্থাবলি 
 মৎস্য ম্যানুয়েল
 মাটি ও মানুষের চাষবাস
 ফার্মার্স ফাইল
 মাটির কাছে, মানুষের কাছে
 বাংলাদেশের কৃষি : প্রেক্ষাপট ২০০৮
 কৃষি ও গণমাধ্যম
 কৃষি বাজেট কৃষকের বাজেট (সম্পাদিত)
 আমার স্বপ্নের কৃষি
 কৃষি বাজেট কৃষকের বাজেট (২০১১)
 সমকালীন কৃষি ও অন্যান্য প্রসঙ্গ (২০১১)

পুরস্কার 
 একুশে পদক (১৯৯৫)
 জাতিসংঘের খাদ্য ও কৃষি সংস্থার এএইচ বুর্মা অ্যাওয়ার্ড (২০০৯) 
 বৃটেনের বিসিএ গোল্ডেন জুবিলি অনার অ্যাওয়ার্ড
 বাংলাদেশ ক্যাটারার্স অ্যাসোসিয়েশন (বিসিএ) পদক (২০১১) 
 স্বাধীনতা পুরস্কার (২০১৮)

এছাড়া ২০১১ সালে যুক্তরাজ্যের হাউস অব কমন্স  থেকে পেয়েছেন বিশেষ সম্মাননা।

আরও দেখুন
 এভনডেইল কৃষি গবেষণা কেন্দ্র

তথ্যসূত্র

বহিঃসংযোগ
 
 

 

১৯৫৪-এ জন্ম
বাংলাদেশী সাংবাদিক
জীবিত ব্যক্তি
একুশে পদক বিজয়ী
সাংবাদিকতায় স্বাধীনতা পুরস্কার বিজয়ী
নটর ডেম কলেজ, ঢাকার প্রাক্তন শিক্ষার্থী
চাঁদপুর জেলার ব্যক্তি
সাংবাদিকতায় একুশে পদক বিজয়ী
বাংলা একাডেমির সম্মানিত ফেলো
বাঙালি লেখক
ঢাকা বিশ্ববিদ্যালয়ের প্রাক্তন শিক্ষার্থী
স্বাধীনতা পুরস্কার বিজয়ী
বিশ্বনাথ চক্রবর্তী

বিশ্বনাথ চক্রবর্তী (জন্মঃ ১৬৬৪ - মৃত্যুঃ অজ্ঞাত) গৌড়ীয় বৈষ্ণব মতাবলম্বী ও অচিন্ত্যভেদাভেদবাদী  ছিলেন।

সংক্ষিপ্ত জীবনী 
তিনি ১৫৮৬ শকে নদীয়া জেলার দেবগ্রামে জন্মগ্রহণ করেন। তার পিতার নাম রামনারায়ণ। ১৬৭৯ খ্রীষ্টাব্দ থেকে অন্ততঃ ২৫ বছর তিনি ব্রজধামে বাস করেছেন। বৃন্দাবনে বিশ্বনাথ চক্রবর্তী ধরাধাম ত্যাগ করেন। তার মৃত্যু সাল অজ্ঞাত রয়েছে।

রচনাসমগ্র 
সংস্কৃত শাস্ত্রে তার প্রগাঢ় ব্যুৎপত্তি ছিল। ১৭০৪ খ্রীষ্টাব্দে সারার্থ-দর্শিনী নামে ভাগবতের একটি টীকার রচনাকার্য সমাপ্ত করেন। এ রচনাকার্য ১৬২৬ শকে সমাপ্ত হয়। এই টীকা গৌড়ীয় সম্প্রদায়ের প্রামাণিক ব্যাখ্যা।

এছাড়া তিনিসারার্থবর্ষিনী  নামে ভগবদ্গীতারও একটি টীকা বৃন্দাবনে বসে রচনা করেছিলেন। এই টীকা ভক্তিপ্রধান এবং এটি ভক্ত বৈষ্ণবসমাজে সবিশেষ আদরণীয়। বহু সংস্কৃত গ্রন্থ এবং ব্রহ্ম-সংহিতা, চৈতন্যচরিতামৃত, বিদগ্ধ মাধব, গোপালতাপনী, অলংকারকৌস্তুভ প্রভৃতি গ্রন্থের টীকা রচনা করেন। বৈষ্ণব পদাবলী গ্রন্থে তিনি হরিবল্লভ দাস নামে পরিচিত ছিলেন।

তিনি অনেকগুলো সংস্কৃত বৈষ্ণব গ্রন্থও রচনা করেছেন। তন্মধ্যে - শ্রীকৃষ্ণ ভাবনামৃত, মাধুর্যকাদম্বিনী, রাগবর্ত্ম-চন্দ্রিকা, গুণামৃত লহরী, প্রেমসম্পুট, স্বপ্নবিলাসামৃত, অনুরাগবল্লী, রূপচিন্তামণি, সঙ্কল্পকল্পদ্রুম, সুরথকথামৃত গৌরগণচন্দ্রিকা, চমৎকারচন্দ্রিকা উল্লেখযোগ্য।

কীর্তিগাঁথা 
 ভারতের বৃন্দাবনে গোলোকানন্দজী বিগ্রহ প্রতিষ্ঠা করেন বিশ্বনাথ চক্রবর্তী।
 জয়পুরের রাজসভায় তিনি চৈতন্যসম্প্রদায়ের গৌরব ঘোষণা করেন।

তথ্যসূত্র 

১৬৬৪-এ জন্ম
বাঙালি লেখক
টীকাকার
নিম্বার্ক মতাবলম্বী
দ্বৈতাদ্বৈতবাদী
চৈতন্যসম্প্রদায়
নিম্বার্ক সম্প্রদায়
জেজু প্রদেশ

জেজু প্রদেশ, আনুষ্ঠানিকভাবে জেজু বিশেষ  স্বায়ত্তশাসিত প্রদেশ হলো দক্ষিণ কোরিয়ার সর্বদক্ষিণে অবস্থিত একটি প্রদেশ। এতে আটটি জনবসতিপূর্ণ ও ৫৫টি জনবসতিবিহীন দ্বীপ নিয়ে গঠিত, যাতে দেশটির সর্ববৃহৎ দ্বীপ জেজু দ্বীপ অন্তর্ভূক্ত। এটি দক্ষিণ কোরিয়ার ক্ষুদ্রতম প্রদেশ।

প্রদেশটি কোরিয়ান প্রণালীতে অবস্থিত, যার উত্তর-পশ্চিমে কোরিয়ান উপদ্বীপ, পূর্বে জাপান, এবং পশ্চিমে চীন অবস্থিত। প্রদেশটির দুটি শহর রয়েছে: দ্বীপের উত্তর অংশে রাজধানী জেজু শহর এবং দ্বীপের দক্ষিণ অংশে সেওগুইপো শহর। দ্বীপটিতে রয়েছে হাল্লাসান ঢাল আগ্নেওগিরি, যা দক্ষিণ কোরিয়ার সর্বোচ্চ বিন্দু। জেজু ও কোরিয়ান ভাষা হলো প্রদেশটির সরকারী ভাষা এবং এর বেশির বাসিন্দাই দ্বিভাষী।

জেজু দ্বীপে প্রথম মানুষ বসবাস শুরু করে ৮০০০ থেকে ১০০০০ বছর আগে। দ্বীপের এখন পর্যন্ত জানা সবচেয়ে পুরোনো সভ্যতা হলো তাম্না রাজ্য। পঞ্চম শতাব্দীর শুরুর দিকে, রাজ্যটি বিভিন্ন কোরিয়ান রাজ্যের করদাতা রাজ্যে পরিণত হয়। কিছু সময়ের জন্য দ্বীপটি মঙ্গোল সামজ্যের দখলে আসে। এরপর ১১০৫ সালে দ্বীপটি গোরেও রাজ্যে সংযুক্ত হয় এবং পরে ১৩৯২ সালে জোসেওন রাজ্যের অংশ হয়। জোসেওন দ্বীপটিকে নির্মমভাবে শাসন এবং  বিভিন্ন বিদ্রোহ ঘটে। জেজু দ্বীপ ও কোরিয়া মূল ভূখন্ড ১৯১০ সালে জাপান সাম্রাজ্যের দখলে আসে। ১৯৪৫ সালে দ্বিতীয় বিশ্বযুদ্ধে জাপানের আত্মসমর্পনের পর দ্বীপটি  দক্ষিণ জেওলা প্রদেশের অংশ হয়। ১৯৪৬ সালের ১ আগস্ট এটি আলাদা প্রদেশে পরিণত হয়। ২০০৬ সালের ১ জুলাই দ্বীপটি বিশেষ স্বায়ত্বশাসিত অঞ্চলে পরিণত হয়।

দক্ষিণ কোরিয়ায় বহু সংখ্যক দ্বীপ রয়েছে। দক্ষিণ কোরিয়ার দক্ষিণ উপকূল থেকে ১৩০ কিলোমিটার দূরে জেজু দ্বীপ অবস্থিত। পশ্চিম থেকে পূর্বে এটির দৈর্ঘ্য ৭৩ কিলোমিটার এবং উত্তর তেকে দক্ষিণে দৈর্ঘ্য ৩১ কিলোমিটার।  এর আয়তন ১৮৪৬ বর্গ কিলোমিটার। সমুদ্রপৃষ্ঠ থেকে এর উচ্চতা ১ হাজার ৯৫০ মিটার। জেজু দ্বীপটি গঠিত হয়েছে ৩৬০টি সুপ্ত আগ্নেয়গিরির সমন্বয়ে। ভূতত্ত্ববিদ জি.সি. রবার্টের ভাষ্য অনুযায়ী প্রায় ২০ লাখ বছর আগে আগ্নেয়গিরির অগ্ন্যুৎপাতে জেজু দ্বীপের সৃষ্টি। জেজু দ্বীপটিকে দূর থেকে দেখতে অতি চমৎকার। সুপ্ত আগ্নেয়গিরির সমন্বয়ে জেজু দ্বীপের সৃষ্টি, যে কারণে ১৯১০ সালে জেজু দ্বীপকে ডাকা হতো জি.জি ক্যাডা নামে। স্থানীয় জনগণের ভাষ্য মতে, জি.জি ক্যাডা মানে আগ্নেয়গিরি। ১৯৪৮ খ্রিষ্টাব্দে সরকারি প্রজ্ঞাপনের মাধ্যমে ক্যাডার নাম পরিবর্তন করে রাখা হয় জেজু দ্বীপ। কখন কখন এটিকে সামাদো দ্বীপ বলেও অভিহিত করা হয়।

জেজু দ্বীপের নাম পরিবর্তন হলেও এর আয়তন পরিমাপ করতে আরও অনেক বছর সময় লেগে যায়। ১৯৫৫ সালের দিকে জেজু দ্বীপটির আয়তন পরিমাপ করা হয়। সমুদ্রের কূল থেকে ১৩০ কিলোমিটার ভেতরে অবস্থান হওয়ায় সহজে জেজু দ্বীপে যাওয়া যায় না। জাহাজ কিংবা বড় কোনো নৌযান নিয়ে জেজু দ্বীপে যেতে হয়। জেজু দ্বীপে কয়েকটি ছোট ছোট দ্বীপ রয়েছে। দ্বীপ ছাড়াও রয়েছে এক বা একাধিক পাহাড়। জেজু দ্বীপে অবস্থিত দক্ষিণ কোরিয়ার সর্বোচ্চ পাহাড় হ্যালোসান দক্ষিণ কোরিয়ার সর্বোচ্চ বিন্দু। জেজু দ্বীপে রয়েছে দুর্লভ প্রজাতির ডাইসন, বিরল প্রজাতির সাপ ও হনুমান।

তথ্যসূত্র

বহিঃসংযোগ 
 জেজু দ্বীপের চিত্রমালা
 Jeju-Paradise of Nature in the North Pacific

দক্ষিণ কোরিয়ার দ্বীপ
দক্ষিণ কোরিয়ার প্রশাসনিক অঞ্চল
দক্ষিণ কোরিয়ার প্রদেশ
জেজু প্রদেশ
স্বায়ত্তশাসিত প্রদেশ
আন্তর্জাতিক ওপেন সোর্স নেটওয়ার্ক

আন্তর্জাতিক ওপেন সোর্স নেটওয়ার্ক বা আইওএসএন () ইন্টারনেট ও তথ্যপ্রযুক্তি ক্ষেত্রে বিশ্বব্যাপী মুক্ত ধ্যানধারনা প্রচরনা ও বিস্তৃতকরনের কাজ করে যাচ্ছে। জাতিসংঘের উন্নয়ন কর্মসূচী ইউএনডিপি ও কানাডার আন্তর্জাতিক গবেষণা কেন্দ্র ইন্টারন্যাশনাল ডেভলপমেন্ট রিসার্চ সেন্টার আইডিআরসি সমন্বিতভাবে বিশ্বব্যাপী কাজ করে যাচ্ছে। আইওএসএন সবার জন্য সফটওয়ার স্বাধীনতা স্লোগান নিয়ে যাত্র শুরু করে। দক্ষিণ এশীয় প্রশান্ত মহাসাগরীয় অঞ্চলে আইওএসএন তিনটি ভাগে কাজ করছে। আসিয়েন সদস্যভুক্ত দেশগুলো নিয়ে আসিয়েন+৩, দক্ষিণ এশীয় অঞ্চলের দেশগুলো নিয়ে দক্ষিণ এশীয় অঞ্চল ও প্রশান্ত মহাসাগীয় অঞ্চলে বিভক্ত হয়ে আইওএসএন কাজ করছে।

লক্ষ্য 
আইওএসএন এর ওয়েব সাইটে এই প্রতিষ্ঠানের লক্ষ্য সম্পর্কে বলা হয়েছে, 'বিনামূল্য ও উন্মুক্ত সোর্সকোর্ড সফটওয়ারের মাধ্যমে উন্নয়নশীল দেশগুলোর সমস্যা সমাধানে এগিযে আসা। পশ্চিমা বিশ্বের সাথে ডিজিটাল বা প্রযুক্তিগত বৈষম্য কমানোর লক্ষ্যেই আইওএসএন কাজ করে চলছে।'

প্রকল্পকেন্দ্র 
২০০৮ সাল থেকে আইওএসএন তিনটি কেন্দ্র এশীয় মহাদেশে বিভক্ত হয়ে কার্যক্রম পরিচালনা করছে। প্রথম কেন্দ্রটি ফিলিপিন্স ডিলিমান বিশ্ববিদ্যালয়ে অবস্থিত। অপর কেন্দ্রস্থল দুটি চেন্নাই, ভারত ও প্রশান্ত মহাসাগরীয় দ্বীপরাষ্ট্র সমূহের সমন্বয়ে গঠিত একটি কনর্সোটিয়ামের মাধ্যমে পরিচালিত হচ্ছে।

তথ্যসূত্র

আরও দেখুন 
 বাংলাদেশ ওপেন সোর্স নেটওয়ার্ক

বহিঃসংযোগ 
 অফিসিয়াল ওয়েবসাইট:আইওএসএন
 www.bdosn.org,
 এশীয় প্রশান্ত মহাসগরীয় তথ্য উন্নয়ন কর্মসূচী:ইউএনডিপি

মুক্ত ও ওপেন সোর্স সফ্টওয়্যার প্রতিষ্ঠান
তথ্য প্রযুক্তি এবং উন্নয়ন
তথ্য প্রযুক্তি প্রতিষ্ঠান
মুক্ত ও ওপেনসোর্স সফটওয়্যার সংগঠন
উন্নয়নের জন্য তথ্য ও যোগাযোগ প্রযুক্তি
তথ্য প্রযুক্তি সংগঠন
সেন্ট নিকোলাস

সেন্ট নিকোলাস (, ,  ["Saint", literally "Holy", ]  ["মানুষের বিজয়"]) (২৭০ – ৬ই ডিসেম্বর, ৩৪৩), ছিলেন একজন খ্রিস্টান ধর্মযাজক। তার জন্ম হয়েছিল আধুনিক তুরস্কের নিকটবর্তী সমুদ্রবর্তী 'পাতারা' নামক এক গ্রামে। সম্ভবত তিনি ছিলেন মায়রার বিশপ। বিশপ নির্বাচিত হওয়ার অল্প পরেই তাকে কারাদণ্ড দেয়া হয়। সম্রাট কন্সট্যান্টাইন ক্ষমতায় আরোহণ করলে তিনি মুক্তি লাভ করেন।

তার পিতা ছিলেন ধনাঢ্য ব্যক্তি। কিন্তু তিনি সেন্ট নিকোলাস খুবই দয়ালু ছিলেন। কথিত আছে যে, সেন্ট নিকোলাস উত্তরাধিকারসূত্রে পাওয়া সব তার সকল ধন-সম্পত্তি গরিব-দুঃখীদের মাঝে বিলিয়ে দিয়েছিলেন। বিপদাপন্ন মানুষের সন্ধানে সেন্ট নিকোলাস এক জায়গা থেকে আরেক জায়গা, এক দেশ থেকে আরেক দেশ চষে বেড়াতেন। যেখানেই কাউকে দুঃস্থ দেখতেন অথবা কাউকে বিপদগ্রস্ত দেখতেন, তিনি অকাতরে সাহায্য করতেন।

এক সময় সারা ইউরোপে তার নামে পরম পরোপকারী হিসাবে ছড়িয়ে পড়ে। সেন্ট নিকোলাস পরিচিতি পেতে থাকেন বাচ্চাদের পরম বন্ধু ও সবার দুর্দিনের সাথী হিসেবে। এভাবেই একসময় সেন্ট নিকোলাস সারা ইউরোপে সবচেয়ে জনপ্রিয় সাধু ব্যক্তি হিসেবে স্বীকৃতি লাভ করেন। তার মৃত্যুর তারিখ ৬ ডিসেম্বর। এই দিনটিকে একটি পবিত্র দিন হিসেবে পালন করা হয়। তার অনুসারীরা এই দিনটিকে সেন্ট নিকোলাসের স্মরণে আনুষ্ঠানিকভাবে উদ্‌যাপন করতে থাকে। মার্কিন সংস্কৃতিতে সেন্ট নিকোলাসের অন্তর্ভুক্তি হয় ১৮শ শতকের শেষ অর্থাৎ ১৭৭৩-১৭৭৪-এর দিকে। একদল ওলন্দাজ পরিবারের সেন্ট নিকোলাসের মৃত্যুবার্ষিকী উদ্‌যাপন উপলক্ষে সমবেত হওয়ার কথা নিউইয়র্ক পত্রিকাতেই প্রথম প্রকাশিত হয়। একই সঙ্গে প্রকাশিত হয় 'সান্টা ক্লজ' নামকরণের ইতিহাস যা সেন্ট নিকোলাসের সঙ্গে সম্পৃক্ত। সান্টা ক্লজ নামটি এসেছে নিকোলাসের ওলন্দাজ নাম "সিন্টার ক্লাস" থেকে।

১৮০৪ খ্রিষ্টাব্দে নিউইয়র্ক হিস্টোরিক্যাল সোসাইটির সদস্য জন পিনটারড সোসাইটির বার্ষিক সম্মেলনে সেন্ট নিকোলাসের ইমেজ সংবলিত কাঠের তৈরি স্মরণিকা সভায় উপস্থিত সবাইকেই উপহার হিসাবে প্রদান করেন। আধুনিক সান্টার চেহারা ছবির সঙ্গে সেন্ট নিকোলাসের সেই প্রতিমূর্তির সমিলতা ছিল। কালক্রমে সেন্ট নিকোলাস থেকে সান্টা ক্লজ নামেই সেই এই সেন্ট মার্কিন সমাজে প্রতিষ্ঠা পেতে শুরু করেন।

১৮০৯ খ্রিষ্টাব্দে বিখ্যাত লেখক ওয়াশিংটন আরভিং তার লেখা বই 'নিউইয়র্কের ইতিহাস'-এ সিন্টার ক্লাসকে নিয়ে গল্প লেখেন, যা পরবর্তীতে 'সান্টা ক্লজ'কে মার্কিন সমাজে জনপ্রিয় করে। তিনি এখন আমাদের কাছে স্মরণীয় হয়ে আছেন

আরও পড়ুন 
 Jones, Charles W. "Saint Nicholas of Myra, Bari, and Manhattan: Biography of a Legend" (Chicago: University of Chicago Press) 1978.
 ASANO, Kazuo ed., The Island of St. Nicholas. Excavation and Research of Gemiler Island Area, Lycia, Turkey (Osaka University Press) 2010.

তথ্যসূত্র

বহিঃসংযোগ 

 The History of Santa Claus and Father Christmas
 
 Translation of Grimm's Saga No. 134 about St. Nicholas
 Comprehensive St. Nicholas-related information and resources.
 130 pictures of the church in Myra
  (original tomb at Church of Saint Nicholas, Myra, Turkey)

২৭০-এ জন্ম
৩৪৩-এ মৃত্যু
৩য়-শতাব্দীর বিশপ
৪র্থ-শতাব্দীর বিশপ
৪র্থ-শতাব্দীর খ্রিস্টান সেন্ট
অ্যানাটোলিয়ান রোমান ক্যাথলিক সেন্ট
অ্যাঙ্গলিকান সেন্ট
তুরস্কে কবর
প্রাচ্য ক্যাথলিক সেন্ট
প্রাচ্য অর্থডক্স সেন্ট
স্যান্টা ক্লজ
অলৌকিক ক্ষমতাধর
অ্যাঙ্গলিকান সাধু
স্কয়্যার কিলোমিটার অ্যারে

স্কয়্যার কিলোমিটার অ্যারে বা এসকেএ () একটি সম্প্রসার বেতার দূরবীক্ষণ যন্ত্র যা প্রায় এক বর্গ কিলোমিটার এলাকা জুড়ে বানান হবে। এটি ২১০ কোটি মার্কিন ডলার ব্যয়ে দক্ষিণ আফ্রিকায় স্থাপন করা হচ্ছে। দক্ষিণ আফ্রিকাকে সহায়তা রছে অস্ট্রেলিয়া এবং নিউ জিল্যান্ড। প্রায় চার হাজার টেলিস্কোপ ও 'ডিশ এন্টেনা একত্র করে এই অতি সংবেদনশীল দূরবীণটি সংস্থাপন করা হবে। বর্তমান যে কোনো সাধারণ রেডিও-টেলিস্কোপের তুলনায় এসকেএ হবে ৫০ থেকে ১০০ গুণ বেশি কার্যকর। এর মাধ্যমে লক্ষ্য রাখা হবে মহাকাশে বিস্তীর্ণ অঞ্চলে। এসকেএ প্রকল্পে বর্তমান বিশ্বের সবচেয়ে শক্তিশালী সুপার কম্পিউটার ব্যবহার করা হবে। এমনকী এই টেলিস্কোপটির সাহায্যে অতীতের অনেক তারা অবলোকন করা সম্ভব হবে বলে সংশ্লিষ্ট জ্যোতিবিজ্ঞানীরা দাবী করেছেন। এসকেএ'র নির্মাণ কাজ শেষ হতে সময় লাগবে আরও ছয় থেকে আট বছর। তবে তার আগেই মিরকেএটি' নামের একটি প্রোটোটাইপ নির্মাণ করবে দক্ষিণ আফ্রিকা যাতে থাকবে মাত্র ৬৪টি এন্টিনা।

তথ্যসূত্র

বহিঃসংযোগ 

অস্ট্রেলিয়া/নিউজিল্যান্ড
 "Australia may host Square Kilometre Array", Cosmos magazine, September 2006
 
 SKA Australia web site
 Boolardy Station and the Murchison Radio-Astronomy Observatory (MRO) - University of Western Australia

কানাডা
 Canadian SKA Consortium web site 

ইউরোপ
 SKA Design Studies web site

দক্ষিণ আফ্রিকা
 SKA South Africa web site

দূরবীক্ষণ যন্ত্র
বেতার দূরবীক্ষণ যন্ত্র
পশ্চিম অস্ট্রেলিয়ায় বিজ্ঞান ও প্রযুক্তি
দক্ষিণ আফ্রিকায় বিজ্ঞান ও প্রযুক্তি
নিউজিল্যান্ডে বিজ্ঞান ও প্রযুক্তি
জ্যোতিঃজীববিজ্ঞান
কাল (২০০৫-এর চলচ্চিত্র)

কাল (, উর্দু: کال, ) এটি একটি বলিউড এর ভৌতিক চলচ্চিত্র। শাহরুখ খান ও করণ জোহরের প্রযোজনার এই ছবিটি পরিচালনা করেছেন সোহাম শাহ। এটিতে অভিনয় করেছেন অজয় দেবগণ, বিবেক ওবেরয়, লারা দত্ত, জন আব্রাহাম ও এশা দেওল। ছবিটি ২০০৫ সালের ২৯ এপ্রিল মুক্তি পায়। চলচ্চিত্রটি জিম কর্বেট জাতীয় উদ্যানে (উত্তরাখণ্ড) চিত্রায়িত হয়েছিলো।  অজয় দেবগন এর করা প্রতাপ সিং কালির চরিত্রটি বিবেক করতে চেয়েছিলেন যদিও বিবেক পরে দেব মালহোত্রার চরিত্রে অভিনয় করেন।

শ্রেষ্ঠাংশে 
 অজয় দেবগন – প্রতাপ সিংহ কালি
 বিবেক ওবেরয় – দেব মালহোত্রা
 লারা দত্ত – ঈশিকা
 জন আব্রাহাম – করিস থাপর
 এশা দেওল – রিয়া থাপর
 কুশল পাঞ্জাবি – সাজিদ
 বিশাল মালহোত্রা – বিশাল
 বিনীত শর্মা – বাগগা
 পার্মীত শেঠি – বাশির খান (জঙ্গল অফিসার)
 দয়া শঙ্কর পান্ডে – ডি এস পান্ডে
 শাহরুখ খান গান "কাল ধামাল" বিশেষ উপস্থিতি
 মালাইকা অরোরা খান গান "কাল ধামাল" বিশেষ উপস্থিতি

সংগীত

সাউন্ড ট্র্যাক

তথ্যসূত্র

বহিঃসংযোগ 
 

২০০৫-এর চলচ্চিত্র
ভারতীয় চলচ্চিত্র
লোমহর্ষক চলচ্চিত্র
২০০০-এর দশকের হিন্দি ভাষার চলচ্চিত্র
যশ রাজ ফিল্মস পরিবেশিত চলচ্চিত্র
রেড চিলিজ এন্টারটেইনমেন্টের চলচ্চিত্র
উত্তরাখণ্ডে ধারণকৃত চলচ্চিত্র
আইটেম নাম্বার বিশিষ্ট চলচ্চিত্র
অলওয়েজ কাভি কাভি

অলওয়েজ কাভি কাভি () হচ্ছে ২০১১ সালের একটি বলিউড রোমান্স চলচ্চিত্র। চলচ্চিত্রটি পরিচালনা করেছেন রোশন আব্বাস। রেড চিলিজ এন্টারটেইনমেন্ট এর ব্যানারে নির্মিত এই ছবিটির কাহিনী লিখেছেন রঞ্জিত রায়না। প্রধান চরিত্রগুলোতে অভিনয় করেছেন আলী ফজাল, জিসেলী মন্টিরো ও জোয়া মরানি। এছাড়াও ছবিতে শাহরুখ খান এর একটি গানে বিশেষ বিশেষ উপস্থিতি আছে।

শ্রেষ্ঠাংশে 
 আলী ফজল - সমীর খান্না (স্যাম)
 জিসেলী মন্টিরো - ঐশ্বর্য্য ধাওয়ান (কাশিশ)
 জোয়া মরানি - নন্দিনী ওবেরয় (নন্দী)
 সত্যাজিত দুবেয় - তারিক নাকভি
 সতীশ শাহ - কে.জি.
 লিলেত্তে দুবেয় - শ্রীমতি দাস
 বিজয় রাজ - অধ্যাপক আগরওয়াল (কৃষি)
 মুকেশ তিওয়ারী - একজন এসিপি
 মনোজ জোশী - একজন পরিদর্শক
 নবনীত নিশান - জনাবা ধাওয়ান
 আশ্বিন মুশ্রান - রাহুল ঘোষ
 শাহরুখ খান - একটি গানে বিশেষ উপস্থিতি

তথ্যসূত্র

বহিঃসংযোগ 
 

২০১১-এর চলচ্চিত্র
ভারতীয় চলচ্চিত্র
২০১০-এর দশকের হিন্দি ভাষার চলচ্চিত্র
রেড চিলিজ এন্টারটেইনমেন্টের চলচ্চিত্র
প্রীতম সুরারোপিত চলচ্চিত্র
আইটেম নাম্বার বিশিষ্ট চলচ্চিত্র
২০১১-এর প্রণয়ধর্মী হাস্যরসাত্মক চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
নীলগিরি পর্যটন কেন্দ্র

নীলগিরি পর্যটন কেন্দ্র বাংলাদেশের বান্দরবান জেলায় তেংপ্লং চুট পাহাড়চূড়ায় অবস্থিত একটি জনপ্রিয় পর্যটন কেন্দ্র। এটি বাংলাদেশের সর্ব উঁচুতে অবস্থিত পর্যটন কেন্দ্র।

বর্ণনা 

সমুদ্রপৃষ্ঠ থেকে ২২০০ ফুট উচ্চে অবস্থানের কারণে নীলগিরি পর্যটন কেন্দ্র সর্বদা মেঘমণ্ডিত আর এটাই এই পর্যটন কেন্দ্রের বিশেষ আকর্ষণ। একবিংশ শতাব্দীর শুরু থেকে নীলগিরি ধীরে ধীরে দেশব্যাপী মানুষের কাছে পর্যটন কেন্দ্র হিসাবে পরিচিতি লাভ করতে শুরু করে। এই পুরো পর্যটন কেন্দ্রটিই প্রতিষ্ঠা করেছিল বাংলাদেশ সেনাবাহিনী এবং তারাই এর পরিচালনা করে থাকেন। এই পর্যটন কেন্দ্রটি বান্দরবান জেলা সদর থেকে ৫০ কিলোমিটার দূরে কাফ্রুপাড়াসংলগ্ন পাহাড় চূড়ায় অবস্থিত। বান্দরবানের আলীকদম থেকে থানচীগামী রাস্তা ধরে পাহাড়ী পথে নীলগিরি পৌঁছানো যায়।

গ্যালারি

আরও দেখুন
 নীলাচল

তথ্যসূত্র

বহিঃসংযোগ 
 
 
  নীলগিরি রিসোর্ট

বাংলাদেশের দর্শনীয় স্থান
বান্দরবান জেলার দর্শনীয় স্থান
জায়েদ খান (ভারতীয় অভিনেতা)

জায়েদ আব্বাস খান পরিচিতি লাভ করেন জায়েদ খান (,  জন্ম ৫ জুলাই ১৯৮০ মুম্বাই, মহারাষ্ট্র) তিনি একজন ভারতীয় অভিনেতা, মূলত তিনি বলিউড এর চলচ্চিত্রে অভিনয় করেন।

চলচ্চিত্র তালিকা

তথ্যসূত্র

বহিঃসংযোগ 
 

ভারতীয় চলচ্চিত্র অভিনেতা
১৯৮০-এ জন্ম
জীবিত ব্যক্তি
ভারতীয় মুসলিম
হিন্দি চলচ্চিত্র অভিনেতা
ভারতীয় টেলিভিশন অভিনেতা
ভারতীয় শিয়া মুসলিম
পশতুন বংশোদ্ভূত ভারতীয় ব্যক্তি
ইরানি বংশোদ্ভূত ভারতীয় ব্যক্তি
পারসি ব্যক্তি
স্টুডেন্ট অব দ্য ইয়ার

স্টুডেন্ট অফ দ্য ইয়ার () ২০১২ সালে মুক্তিপ্রাপ্ত করণ জোহর পরিচালিত ভারতীয় হাস্যরসাত্মক-নাট্য চলচ্চিত্র। ধর্ম প্রডাকশনসের ব্যানারে এবং শাহরুখ খানের রেড চিলি এন্টারটমেন্টের সহযোগিতায় এটির প্রযোজনা করেন হিরু ইয়াস জোহর। ছবিতে অভিনয় করেছেন আলিয়া ভট্ট, সিদ্ধার্থ মালহোত্রা ও ভারুন ধাওয়ান।

১৯শে অক্টোবর ২০১২ সালে সারা ভারতে ১৪০০টিরও বেশি স্থানে চলচ্চিত্রটি মুক্তি দেয়া হয়। এটি ২০১২ সর্বোচ্চ আয়কৃত বলিউডের চলচ্চিত্রগুলির একটি। এর একটি সিকুয়েল, স্টুডেন্ট অব দ্য ইয়ার ২ ২০১৮ সালে মুক্ত পায়।

শ্রেষ্ঠাংশে 
 বরুন ধাওয়ান - রোহান নান্দা 
 সিদ্ধার্থ মালহোত্রা - আভিমান্যু সিং 
 আলিয়া ভাট - শানায়া সিংঘানিয়া
 সানা সাঈদ - তানিয়া ইসরানি
 মানসী রাছ - শ্রুতি পাঠক
 ঋষি কাপুর - ডীন যগেন্দ্র বশীশ
 রনিত রায় - কোচ শাহ 
 প্রাচী শাহ - কোচ শাহের স্ত্রী 
 কাজল দেবগন - বিশেষ অতিথি একটি গানে 
 রাম কাপুর - আশক নান্দা 
 গৌতমী কাপুর - মিসেস নান্দা 
 বোমান ঈরানী - বিশেষ অতিথি
 ফারাহ খান - বিশেষ অতিথি

সংগীত

সাউন্ড ট্র্যাক 

ছবির সংগীত পরিচালনা করেছেন বিশাল-শেখর ও গানের কথা লিখেছেন আনভিতা দত্ত।

তথ্যসূত্র

বহিঃসংযোগ

২০১২-এর চলচ্চিত্র
২০১০-এর দশকের হিন্দি ভাষার চলচ্চিত্র
২০১০-এর দশকের প্রণয়ধর্মী চলচ্চিত্র
২০১০-এর দশকের প্রণয়ধর্মী হাস্যরসাত্মক চলচ্চিত্র
ভারতীয় চলচ্চিত্র
ভারতীয় প্রণয়ধর্মী চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় হাস্যরসাত্মক চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
দেরাদুনের পটভূমিতে চলচ্চিত্র
উত্তরাখণ্ডে ধারণকৃত চলচ্চিত্র
করণ জোহর পরিচালিত চলচ্চিত্র
বিশাল-শেখর সুরারোপিত চলচ্চিত্র
রেড চিলিজ এন্টারটেইনমেন্টের চলচ্চিত্র
২০১২-এর প্রণয়ধর্মী হাস্যরসাত্মক নাট্য চলচ্চিত্র
২০১২-এর হাস্যরসাত্মক চলচ্চিত্র
২০১২-এর নাট্য চলচ্চিত্র
চমৎকার

চমৎকার () এটি ১৯৯২ সালের একটি বলিউড চলচ্চিত্র। ছবিটি পরিচালনা করেছেন রাজিভ মেহরা। ছবিটির প্রধান তিনটি চরিত্রে অভিনয় করেছেন শাহরুখ খান, ঊর্মিলা মাতন্দকার ও নাসিরুদ্দিন শাহ্। এটি ১৯৬৮ সালের পারিবারিক চলচ্চিত্র ব্ল্যাক বেয়ার্ড'স ঘোস্ট এর উপর ঢিলেঢালাভাবে ভিত্তি করে নির্মাণ করা হয়।

শ্রেষ্ঠাংশে 
 শাহরুখ খান ... সুন্দর শ্রীবাস্তব
 নাসিরুদ্দিন শাহ্ ... অমর কুমার, এলিয়াস মার্কো
 উর্মিলা মাতন্ডকর ... মালা কুমার
 শাম্মী কাপুর ... মি. কাউল / মার্কো'র শ্বশুর
 দেভেন বর্মা ... ইন্সপেক্টর পি.কে. সনথ
 আশুতোষ গবারিকার ... মন্টি
 জনি লিভার ... "ব্যাটারি" পিওন / ক্রিকেট ভাষ্যকার
 তিনু আনন্দ ... কুন্ত
 অঞ্জন সৃভাস্তাভ ... পুলিশ কমিশনার আই.এম. ত্রিপাঠি
 আলী আসগর ... রাকেশ
 গুড্ডি মারুতি ... সে-মেয়ে
 গাভীন পাকার্দ ... গুনগা
 মালবিকা তিওয়ারী ... সাবিত্রী কাউল
 অঞ্জনা মুমতাজ ... মিসেস. কুশাল্যা রাজ মেহতা
 রাকেশ বেদী ... মতি
 অরুন বকশী ... আমপেয়ার
 অচ্যুত পত্দার ... টিকেট চেকার
 রাভি পাত্বর্ধান ... মহাজন

সংগীত

সাউন্ড ট্র্যাক

তথ্যসূত্র

বহিঃসংযোগ 
 

১৯৯২-এর চলচ্চিত্র
ভারতীয় চলচ্চিত্র
মুম্বইয়ের পটভূমিতে চলচ্চিত্র
১৯৯০-এর দশকের হিন্দি ভাষার চলচ্চিত্র
মার্কিন চলচ্চিত্রের ভারতীয় পুনর্নির্মাণ
আনু মালিক সুরারোপিত চলচ্চিত্র
ভারতীয় ভূতের চলচ্চিত্র
ভারতে ক্রিকেট সম্পর্কে চলচ্চিত্র
মখদুম শাহ’র মাযার

মখদুম শাহ'র মাযার  মূলতঃ সুফি-সাধক মখদুম শাহ দৌলা শহীদ-এর কবরস্থান যিনি খ্রিষ্টীয় ১২শ শতাব্দীতে বাংলাদেশে ইসলাম প্রচারে আত্মনিয়োগ করেছিলেন। তিনি ঐতিহাসিক বারো আউলিয়ার একজন। সিরাজগঞ্জ জেলার শাহজাদপুরে পুরানো শাহী মসজিদের পাশ্ববর্তী কবরস্থানে এ মাযার অবস্থিত। স্থাপত্যরীতির বিবেচনায় এই মসজিদটি মুঘলপূর্ব যুগে নির্মিত হলেও দেয়ালগাত্রে কোন অভিলেখ না থাকায় এর নির্মাণকাল সম্পর্কে কোন সুস্পষ্ট ধারণা করা সম্ভব হয়নি।  এই মাযার সিরাজগঞ্জ জেলার অন্যতম দর্শনীয় স্থান।

আরো দেখুন
শাহ মখদুম রূপোশ

তথ্যসূত্র 

সিরাজগঞ্জ জেলার দর্শনীয় স্থান